
2 DR.30.9.2004 

 
 

Deklarasi tersebut juga menyarankan bahawa 
proses mendemokrasikan negara tersebut 
hendaklah datang sendiri daripada rakyat Iraq dan 
bukannya dipengaruhi oleh usaha-usaha dari luar 
Iraq.   

(b) Untuk jawapan soalan yang kedua, semenjak 
Pelan Pembangunan bermula di Iraq, OIC telah 
menyuarakan hasrat untuk  menolong  Iraq  yang  
merupakan  salah satu anggota OIC.  Walau 
bagaimanapun, seperti mana yang sering 
dinyatakan, OIC tidak akan campur tangan untuk 
membantu menyelesaikan konflik dalaman Iraq 
terutama sekali jika tentera penceroboh yang 
diketuai oleh Amerika Syarikat masih berkuasa di 
negara itu.   

OIC hanya akan membantu dalam proses 
pembangunan semula di Iraq jika keamanan telah 
dicapai dan kerajaan serta rakyat negara itu sedia 
dan bersetuju menerima bantuan OIC dan 
sebarang bentuk penglibatan ketenteraan 
hendaklah di bawah naungan dan Panji-panji 
Pertubuhan Bangsa-Bangsa Bersatu.  

 Dato' Wan Adnan bin Wan Mamat:  Tuan Yang di-Pertua, soalan tambahan 
saya berhubung dengan sebagaimana yang kita ketahui bahawa kita telah menghantar 
satu pasukan peninjau  (recce team) yang dihantar oleh kerajaan baru-baru ini.  Apakah 
kita berjaya masuk ke kawasan Iraq dan bagaimanakah keadaan keselamatan terkini di 
Iraq?  Apakah seluruh negara Iraq itu berbahaya dan apakah sebahagian sahaja dan 
apakah sebabnya pertempuran yang kita dapat kawal dan dibendung.   

 Dato' Zainal Abidin bin Osman:  Terima kasih Yang Berhormat bagi Indera 
Mahkota yang bukan sahaja prihatin tentang masalah Indera Mahkota dan juga di 
Malaysia, tetapi juga, sungguh ambil tahu perkembangan yang berlaku di dunia 
terutama di Iraq.  Untuk pengetahuan Dewan yang mulia ini, pasukan  recce team 
ataupun peninjau Malaysia yang pergi ke Iraq untuk melihat, kemungkinan kita 
menghantar pasukan perubatan, telah berlepas ke sana pada 25 September dan 
sampai hari ini mereka masih berada di sana tetapi tidak berjaya memasuki kawasan 
Iraq.   

Ini adalah kerana, keselamatan menggunakan jalan raya dari Amman ke 
Baghdad adalah tidak selamat serta terdedah kepada ancaman.  Keselamatan 
menggunakan jalan raya di lapangan terbang ke pusat bandar sejauh 40 kilometer juga 
tidak selamat kerana berlaku serangan terhadap kenderaan hampir setiap hari.  
Pasukan Iraqi Red Crescent  (IRC)  boleh membantu membawa ahli pasukan ke Iraq 
dalam kumpulan kecil, dua orang sahaja, tetapi sebarang lawatan seperti ini adalah 
perlu dirancang selama dua minggu, two weeks and advance dengan izin, dan yang 
lebih penting, keselamatan mereka tidak dijamin sama sekali.   

Secara keseluruhannya, keadaan keselamatan di Iraq masih tegang dan tidak 
terjamin.  Seluruh kawasan boleh dikatakan menjadi red alert dengan izin, walau 
bagaimanapun kawasan di bahagian utara lebih selamat berbanding dengan  kawasan-
kawasan lain di bahagian selatan.  Kita merasakan bahawa keadaan ini mungkin akan 
bertambah buruk disebabkan bulan Ramadan yang akan tiba, Pilihan Raya Presiden 
Amerika Syarikat, Pilihan Raya Iraq yang sepatutnya berlaku pada Januari 2004 dan 
faktor-faktor lain seperti keseronokan ataupun kejayaan mendapat  tebusan yang 
dilakukan dalam usaha-usaha penculikan.  Jadi, sama-samalah kita berharap bahawa 
keadaan akan lebih baik dan tidak akan terus menjadi sengsara kepada rakyat Iraq 
yang menderita setelah 19 bulan Presiden mereka ditumbangkan.  Terima kasih.   

Datuk Haji Mohamad bin Haji Aziz [Sri Gading]:  Assalamualaikum 
warahmatullahi wabarakatuh, selamat pagi dan salam sejahtera.  Terima kasih Tuan 
Yang di-Pertua dan terima kasih Setiausaha Parlimen.  Kita hanya bermimpilah Tuan 
Yang di-Pertua.  Kita hanya boleh berangan.  Kita memang boleh mencipta dan 
mengharapkan kedamaian.  Mengikut saya punya bacaanlah, mudah-mudahan bacaan 
sayalah, tiga tahun lagi masalah di Iraq tidak akan selesai.  Konflik ini ataupun masalah 



Deklarasi tersebut juga menyarankan bahawa proses mendemokrasikan negara tersebut hendaklah datang sendiri daripada rakyat Iraq dan bukannya dipengaruhi oleh usaha-usaha dari luar Iraq. (b) Untuk jawapan soalan yang kedua, semenjak Pelan Pembangunan bermula di Iraq, OIC telah menyuarakan hasrat untuk menolong Iraq yang merupakan salah satu anggota OIC. Walau bagaimanapun, seperti mana yang sering dinyatakan, OIC tidak akan campur tangan untuk membantu menyelesaikan konflik dalaman Iraq terutama sekali jika tentera penceroboh yang diketuai oleh Amerika Syarikat masih berkuasa di negara itu. OIC hanya akan membantu dalam proses pembangunan semula di Iraq jika keamanan telah dicapai dan kerajaan serta rakyat negara itu sedia dan bersetuju menerima bantuan OIC dan sebarang bentuk penglibatan ketenteraan hendaklah di bawah naungan dan Panji-panji Pertubuhan Bangsa-Bangsa Bersatu. Dato' Wan Adnan bin Wan Mamat: Tuan Yang di-Pertua, soalan tambahan saya berhubung dengan sebagaimana yang kita ketahui bahawa kita telah menghantar satu pasukan peninjau (recce team) yang dihantar oleh kerajaan baru-baru ini. Apakah kita berjaya masuk ke kawasan Iraq dan bagaimanakah keadaan keselamatan terkini di Iraq? Apakah seluruh negara Iraq itu berbahaya dan apakah sebahagian sahaja dan apakah sebabnya pertempuran yang kita dapat kawal dan dibendung. Dato' Zainal Abidin bin Osman: Terima kasih Yang Berhormat bagi Indera Mahkota yang bukan sahaja prihatin tentang masalah Indera Mahkota dan juga di Malaysia, tetapi juga, sungguh ambil tahu perkembangan yang berlaku di dunia terutama di Iraq. Untuk pengetahuan Dewan yang mulia ini, pasukan recce team ataupun peninjau Malaysia yang pergi ke Iraq untuk melihat, kemungkinan kita menghantar pasukan perubatan, telah berlepas ke sana pada 25 September dan sampai hari ini mereka masih berada di sana tetapi tidak berjaya memasuki kawasan Iraq. Ini adalah kerana, keselamatan menggunakan jalan raya dari Amman ke Baghdad adalah tidak selamat serta terdedah kepada ancaman. Keselamatan menggunakan jalan raya di lapangan terbang ke pusat bandar sejauh 40 kilometer juga tidak selamat kerana berlaku serangan terhadap kenderaan hampir setiap hari. Pasukan Iraqi Red Crescent (IRC) boleh membantu membawa ahli pasukan ke Iraq dalam kumpulan kecil, dua orang sahaja, tetapi sebarang lawatan seperti ini adalah perlu dirancang selama dua minggu, two weeks and advance dengan izin, dan yang lebih penting, keselamatan mereka tidak dijamin sama sekali. Secara keseluruhannya, keadaan keselamatan di Iraq masih tegang dan tidak terjamin. Seluruh kawasan boleh dikatakan menjadi red alert dengan izin, walau bagaimanapun kawasan di bahagian utara lebih selamat berbanding dengan kawasan- kawasan lain di bahagian selatan. Kita merasakan bahawa keadaan ini mungkin akan bertambah buruk disebabkan bulan Ramadan yang akan tiba, Pilihan Raya Presiden Amerika Syarikat, Pilihan Raya Iraq yang sepatutnya berlaku pada Januari 2004 dan faktor-faktor lain seperti keseronokan ataupun kejayaan mendapat tebusan yang dilakukan dalam usaha-usaha penculikan. Jadi, sama-samalah kita berharap bahawa keadaan akan lebih baik dan tidak akan terus menjadi sengsara kepada rakyat Iraq yang menderita setelah 19 bulan Presiden mereka ditumbangkan. Terima kasih. Datuk Haji Mohamad bin Haji Aziz [Sri Gading]: Assalamualaikum warahmatullahi wabarakatuh, selamat pagi dan salam sejahtera. Terima kasih Tuan Yang di-Pertua dan terima kasih Setiausaha Parlimen. Kita hanya bermimpilah Tuan Yang di-Pertua. Kita hanya boleh berangan. Kita memang boleh mencipta dan mengharapkan kedamaian. Mengikut saya punya bacaanlah, mudah-mudahan bacaan sayalah, tiga tahun lagi masalah di Iraq tidak akan selesai. Konflik ini ataupun masalah.